Diari Oficial de la Generalitat Valenciana


Sumari del DOGV 2501, del 05-05-1995 (1995/834574)

ORDRE conjunta de 15 de març 1995, de la Conselleria d'Educació i Ciència i de la Conselleria de Medi Ambient, per la qual es convoca concurs públic de projectes d'educació ambiental, i ajudes i subvencions per al seu desenvolupament i realització, dirigit a centres educatius públics i privats concertats de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/03/15/(6)/dof/vci/html**

### Dades del document

Número de DOGV
:   2501

Data del DOGV
:   05-05-1995

Secció del DOGV
:   DISPOSICIONS GENERALS

Número del document
:   1995/834574


Data del document
:   15-03-1995

Organisme emissor
:   Conselleria de Educació i Ciència

Tipus de document
:   Ordre

ORDRE conjunta de 15 de març 1995, de la Conselleria d'Educació i Ciència i de la Conselleria de Medi Ambient, per la qual es convoca concurs públic de projectes d'educació ambiental, i ajudes i subvencions per al seu desenvolupament i realització, dirigit a centres educatius públics i privats concertats de la Comunitat Valenciana.   
El coneixement, la conservació i la millora del medi, són valors que cal potenciar i transmetre a les noves generacions de ciutadans, dins d'una concepció global i de valoració positiva del desenvolupament humà.  
Per aconseguir aquest objectiu, ha de vertebrar-se als centres educatius un disseny de projectes d'educació ambiental amb una proposta integradora i multidisciplinar, tenint en compte els programes internacionals de la UNESCO (PIEA), les Nacions Unides (PUNMA) i les recomanacions dels ministres d'Educació de la Unió Europea. Aquestes activitats s'han d'orientar cap a la consecució d'unes relacions equilibrades ésser humà-medi, emmarcades en una concepció ecològica global, creant actituds positives en els alumnes; únic camí per a la construcció d'una societat capaç de gestionar el seu medi ambient en el respecte a l'equilibri de la biosfera. En aquest sentit, els centres educatius són llocs privilegiats com a institucions formatives on es pot i s'ha d'iniciar aquest procés de conscienciació.  
A la Comunitat Valenciana, la política educativa de la Generalitat Valenciana es proposa la potenciació dels hàbits i actituds de respecte a la natura i al patrimoni cultural, històric i lingüístic del nostre entorn, tenint en compte les orientacions internacionals esmentades, la LOGSE, les orientacions curriculars de la nostra comunitat autònoma i l'Ordre de 20 de desembre de 1994, de la Conselleria d'Educació i Ciència, per la qual es dicten instruccions per al desenvolupament de l'educació en valors en les activitats educatives en els centres docents.  
La Conselleria d'Educació i Ciència i la Conselleria de Medi Ambient de la Generalitat Valenciana ofereixen als centres educatius, a l'alumnat i professorat, la posibilitat de descobrir i valorar el patrimoni natural, social i cultural de l'entorn de les terres valencianes, així mateix, els recursos i la formació del professorat necessària per a que els centres docents realitzen projectes educatius de inserció curricular del tema transversal de l'educació ambiental.  
Per això, i fent ús de les atribucions que ens confereix l'article 35 de la Llei de la Generalitat Valenciana 5/1983, de 30 de desembre, de Govern Valencià.  
ORDENEM:  
Primer  
1. Convocar l'oferta del Programa d'Educació Ambiental, mitjançant concurs públic de projectes d'educació ambiental.  
2. Convocar ajudes i subvencions per a la realització de les activitats i el desenvolupament dels projectes esmentats.  
3. Aprovar les bases per les quals es regirà aquesta convocatòria que en constitueixen l'annex I.  
Segon  
Les ajudes i subvencions seran sufragades a càrrec dels capítols i línies del pressupost de la Conselleria d'Educació i Ciència de la Generalitat Valenciana per a l'exercici de 1995, amb els imports màxims destinats a aquesta convocatòria següents:  
1. Per al suport econòmic de les activitats dels projectes d'educació ambiental dels centres educatius públics, aquests podran sol·licitar una ajuda a càrrec del capítol II dels programes 421.30, 422.30 i 422.20, per un import global màxim de 97.268.708 PTA.  
2. Per al suport econòmic de les activitats dels projectes d'educació ambiental dels centres educatius privats concertats, aquests podran sol·licitar una subvenció a càrrec del capítol IV del programa 421.30 de la línia 325.450.95 per un import global màxim de 5.000.000 PTA.  
Les ajudes i subvencions concedides tindran la finalitat de sufragar parcialment les despeses de funcionament que al centre docent li genere la participació en els projectes d'educació ambiental. La quantitat concedida no podrà excedir el total de les despeses generades al centre la realització d'aquests projectes.  
DISPOSICIONS FINALS  
Primera  
La Conselleria d'Educació i Ciència i la Conselleria de Medi Ambient, es reserven el dret de difondre i publicar els treballs dels projectes que hagen estat seleccionats, durant el temps màxim d'un any.  
Segona  
Serà d'aplicació el text refós de la Llei d'Hisenda Pública de la Generalitat Valenciana, en el cas dels centres educatius privats, i la Llei de Pressupostos de la Generalitat Valenciana per a 1994, per als centres públics, en tots aquells aspectes que no regule aquesta ordre.  
Tercera  
Es delega el director general d'Ordenació i Innovació Educativa i la directora general de Conservació del Medi Natural, per a concedir les ajudes d'aquesta ordre i se'ls autoritza ha adoptar les mesures que siguen necessàries per al seu compliment i desenvolupament.  
Quarta  
Aquesta ordre entrarà en vigor l'endemà de la seua publicació al Diari Oficial de la Generalitat Valenciana.  
València, 15 de març de 1995  
El conseller d'Educació i Ciència,  
JOAN ROMERO I GONZáLEZ  
El conseller de Medi Ambient,  
EMèRIT BONO I MARTíNEZ  
ANNEX I  
Bases de la convocatòria per a la realització de les activitats i projectes d'educació ambiental  
Primera. Objecte, característiques i modalitats de projectes  
Els centres educatius públics i privats concertats, podran concursar a les següents modalitats de projectes:  
Modalitat A):  
Projectes el desenvolupament dels quals fa ús de la informació, el suport i l'assessorament que donen els centres d'educació ambiental de la xarxa de la Conselleria d'Educació i Ciència i/o els centres d'informació dels espais naturals protegits de la Conselleria de Medi Ambient, que es detallen amb les seues característiques i definició de funcionament en l'annex II.  
1. Aquests projectes podran tractar sobre l'oferta que realitzen els centres d'educació ambiental i els centres d'informació dels espais naturals protegits esmentats.  
2. El desenrotllament dels projectes configuraran un mòdul anomenat «Introducció de l'educació ambiental als centres», actuació que té les fases seguents :  
- Reflexió teòrica del professorat (en sessions a partir de les 17 hores): 15 hores.  
- Concreció del projecte: 9 hores.  
- Trobada del professorat preparatoria de les activitats: 9 hores.  
- Experimentació amb els alumnes en el equipament (una sessió com a mínim): 9 hores.  
- Seguiment i avaluació: 9 hores.  
- Elaboració d'una memòria: 9 hores.  
La durada mínima d'aquest mòdul serà de 60 hores.  
Modalitat B):  
Aquests projectes els desenrotllaran els centres educatius pùblics i privats concertats, i hauran de realitzar un tractament de la inserció curricular del tema transversal de l'educació ambiental.  
Els projectes podran comptar amb el suport, l'assessorament i el seguiment dels centres d'educació ambiental, en la mesura de les seues possibilitats materials i personals.  
Segona. Participants  
Podran participar en aquesta convocatòria de projectes d'educació ambiental, així com en el concurs dUajudes i subvencions, els centres educatius públics i privats concertats de la Comunitat Valenciana, que imparteixen els ensenyaments seguents:  
- Educació Infantil.  
- EGB i primària.  
- Educació secundària, BUP, FP i Ensenyaments de Règim Especial.  
- Educació especial.  
- Educació de les persones adultes.  
Tercera. Sol·licitud i documentació  
Els centres educatius públics i privats concertats podran accedir a les dues modalitats de participació, complimentant els models de sol·licitud que consten en els annexos corresponents:  
a) Per a projectes d'educació ambiental de la modalitat «A», emplenaran i trametran l'annex III.  
b) Per a projectes d'educació ambiental de la modalitat «B», emplenaran y trametran l'annex IV, adjuntant-hi el projecte on s'especificarà:  
- Títol del projecte, i professor responsable.  
- Descripció de l'entorn i/o context característic i la seua relació amb el centre educatiu.  
- Inclusió de les activitats d'educació ambiental en la programació general del centre.  
- Formulació dels objectius als àmbits de coneixements, hàbits i actituds per als nivells i cicles implicats.  
- Programació de les activitats a desenvolupar pels alumnes.  
- Assignació de responsabilitats del professorat i personal col·laborador.  
- Institucions i grups que recolzen i col·laboren en el projecte, adjuntant-hi el certificat corresponent.  
En ambdós casos, s'adjuntarà a la sol·licitud el certificat de l'informe favorable del Consell Escolar del Centre.  
Quarta. Presentació i termini  
1. Les sol·licituds, junt amb la documentació que apareix a les bases d'aquesta convocatòria, es dirigiran al director territorial d'Educació corresponent i es podran presentar al registre de les direccions territorials d'Educació, als centres d'informació de l'Oficina d'Informació, Iniciatives i Reclamacions de la Generalitat Valenciana, o per qualsevol dels mitjans establerts en la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
2. El termini de presentació de sol·licituds és de 30 dies naturals, comptadors a partir de l'endemà de la publicació d'aquesta ordre al Diari Oficial de la Generalitat Valenciana.  
Cinquena. Ajudes i subvencions  
1. Les ajudes i subvencions constituiran asignacions econòmiques, en concepte de sobredotació per despeses extraordinàries de funcionament, amb la finalitat de desenvolupar els projectes d'educació ambiental.  
2. El centres públics i privats concertats podran sol·licitar les ajudes i subvencions, tant per als projectes de modalitat «A», com de modalitat «B», omplint i tramitant l'annex V, en el termini establert per la base quarta.  
Sisena. Percepció i justificació de les ajudes i subvencions  
1. Les ajudes i subvencions es faran efectives després de la publicació de la resolució que adjudica, una vegada acceptada expressament la realització del projecte d'educació ambiental i l'ajuda econòmica en el seu cas, mitjançant escrit de la direcció del centre a la Direcció General d'Ordenació i Innovació Educativa, en el termini de 30 dies naturals a partir de l'endemà de la publicació de la resolució definitiva al Diari Oficial de la Generalitat Valenciana.  
2. Donat el caràcter de sobredotació per despeses extraordinàries de funcionament de les ajudes i subvencions, als documents de control de l'activitat econòmica del centre, hauran d'especificar-se clarament els ingressos i les despeses que es produesquen per raó d'aquesta convocatòria.  
3. Els centres públics adjuntaran la justificació de l'import de l'ajuda concedida a la justificació anual que ha d'efectuar d'acord amb l'Ordre de 2 de maig de 1991, de la Conselleria d'Educació i Ciència.  
4. Els centres privats concertats, per a poder percebre la subvenció atorgada, hauran de justificar documentalment, mitjançant originals o fotocòpies compulsades, davant la Direcció General d'Ordenació i Innovació Educativa les despeses que, específicament, ha generat el desenvolupament del projecte. Per aquest motiu, s'estableix el període de justificació fins el 15 d'octubre de 1995, transcorregut aquest, la no justificació suposarà la renúncia a la subvenció corresponent.  
Setena. Comissions de selecció  
1. La selecció de projectes i proposta de concesió d'ajudes i subvencions estarà realitzada per una comissió, constituïda en cadascuna de les direccions territorials d'Educació i estarà composta per:  
President: el cap del Servei d'Educació de la direcció territorial d'Educació.  
Vocals:  
- Un director de CEP, nomenat pel director Territorial d'Educació.  
- Dos professors responsables dels centres d'educació ambiental de l'àmbit de la direcció territorial d'Educació, designats pel director Territorial d'Educació.  
- Un funcionari tècnic de la Direcció Territorial de Medi Ambient, designat pel director territorial.  
- Dos monitors dels parcs i paratges naturals ubicats a l'àmbit de la direcció territorial de Medi Ambient, designats pel director territorial.  
Secretari: un funcionari administratiu de la direcció territorial d'Educació, designat pel director territorial.  
2. La comissió podrà dotar-se de l'assessorament d'aquells tècnics que considere oportú, per completar la valoració dels projectes.  
3. El funcionament de les comissions s'ajustarà al que disposa l'article 22 i següents de la Llei de Règim Jurídic de les Administracions Públiques i del Procediment Administratiu Comú.  
Vuitena. Criteris de selecció  
Els projectes presentats seran seleccionats, i es realitzarà la proposta d'assignacions econòmiques, d'acord amb els següents criteris:  
a) Percentatge del professorat implicat en el projecte, del total del centre.  
b) Interdisciplinarietat que es desenvolupa en el projecte.  
c) Incardinació del projecte en el projecte curricular.  
d) Component actitudinal del projecte.  
e) Continuïtat del projecte.  
f) Suport dels CEP i altres institucions al projecte.  
Novena. Publicació de la Resolució.  
1. Resolució provisional:  
a) La relació provisional de projectes seleccionats amb les assignacions econòmiques adjudicades, es farà pública en els taulers d'anuncis de les conselleries d'Educació i Ciència i de la de Medi Ambient, i de les respectives direccions territorials.  
b) Hi haurà un termini de 8 dies naturals per a reclamacions davant les comissions de selecció. Aquestes resoldran les reclamacions i elevaran la proposta definitiva a les direccions generals d'Ordenació i Innovació Educativa i de Conservació del Medi Natural.   
2. Resolució definitiva:  
a) Vista la proposta de les comissions territorials de selecció, les direccions generals d'Ordenació i Innovació Educativa i de Conservació del Medi Natural, dictaran resolució definitiva de la convocatòria, que serà publicada al Diari Oficial de la Generalitat Valenciana  
b) Passats tres mesos des del dia següent al de la finalització del termini per a la presentació de les sol·licituds, sense recaure resolució expressa, aquestes s'entendran denegades.  
c) Contra la resolució definitiva, els centres privats concertats, podran interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptador des del dia següent al de la seua notificació, de conformitat amb el que es disposa als articles 58 i següents de la Llei de la Jurisdicció Contenciosa Administrativa, de 27 de desembre de 1956.  
Deu. Obligacions beneficiaris  
L'acceptació de la realització dels projectes i la percepció de les ajudes i subvencions, per part dels centres implica els compromisos següents:  
a) Realització del projecte d'educació ambiental.  
b) Presentar a la direcció territorial d'educació corresponent dos exemplars de la memòria del projecte.  
c) Justificació econòmica de les ajudes o subvencions rebudes, segons s'indica a la base sisena.  
d) Assistència del professorat responsable del projecte a les jornades de formació i de seguiment que siguen convocades.  
ANNEX II  
Els centres educatius que despleguen projectes de la modalitat «A» faran ús dels centres d'educació ambiental de la xarxa de la Conselleria d'Educació i Ciència i els centres d'informació dels espais protegits de la Conselleria de Medi Ambient, que es constitueixen com a centres d'experimentació didàctica en el camp de l'educació ambiental, en col·laboració amb els centres de professors (CEP), per a fer ús educatiu de microentorns característics amb la finalitat de:  
a) Donar a conèixer conjunts ecològics singulars a alumnes i professors.  
b) Consienciar alumnes i professors en la valoració del medi ambient com a patrimoni col·lectiu que s'ha de respectar, conservar i millorar.  
c) Fomentar activitats d'apropament als entorns singulars, dins un plantejament metodològic renovador i interdisciplinar.  
d) Facilitar l'elaboració de materials didàctics per al tractament pedagògic i integrador del medi ambient.  
e) Col·laborar a la formació del professorat en el camp de l'educació ambiental.  
f) Facilitar la introducció de l'educació ambiental en el sistema educatiu valencià.  
Aquests centres d'educació ambiental i els centres d'informació oferiran: informació, suport i assessorament als projectes que realitzen els centres educatius, tant al seu entorn, com en aquells altres que conten amb actuacions, en la mesura de les seues possibilitats materials i personals.  
Els centres d'Educació Ambiental i centres d'informació dels espais naturals protegits que s'ofereixen són:  
1. CEA Racó de l'Olla (el Saler-València). Estudi del parc natural; els seus ecosistemes (albufera, marjal, dunes, mallades i platja) usos i problemàtiques ambientals.   
2. CEA el Termet (Vila-real). Riu Millars (aprofitament d'aigües, curs baix). Ecosistema urbà. Recursos sòcio-naturals a la serra d'Espadà. Estudi del paisatge de muntanya mitjana.  
3. CEA Aula de la Mar (Benicàssim). L'equilibri ambiental al litoral. Explotació i utilització dels recursos marins. Les problemàtiques mediambientals de les zones costaneres. Turisme i medi ambient.  
4. CEA Mont del Benacantil (Alacant). Ecosistema urbà i bosc mediterrani, illa de Tabarca.  
5. CEA Almafrà (Benidorm). Ecosistema urbà. Turisme i Medi Ambient. El paisatge de la Marina.  
6. CEA La Casella-Murta (Alzira). Degradació del bosc mediterrani. L'equilibri ambiental. Coneixement del medi natural.  
7. CEA Casa de la Natura (Gandia). Riu Serpis. Apicultura. Agricultura biològica. Les problemàtiques mediambientals.  
8. Gabinet didàctic del Jardí Botànic de València. Jardí Botànic.  
9. CEA de l'Hort de Trénor (Torrent). Proposta botànica de l'Hort de Trénor. Impacte humà del barranc de Torrent. Zona humida del barranc de Cortitxelles.  
10. Centre d'Informació del Parc Natural de l'Albufera, Racó de l'Olla de València. Estudi de la flora i la fauna de les zones humides, estudi de l'ecosistema d'un llac i l'etnologia.  
11. Centre d'informació del Parc Natural de les Illes Columbrets, planetari de Castelló (Castelló). La fragilitat de les illes hi impossibilita la instal·lació d'un centre. Permet un apropament al coneixement de les seues característiques generals (insularitat, especiació, etc.)  
12. Centre d'Informació del Paratge Natural del Prat de Cabanes-Torreblanca, Centre d'Aqüicultura de Torre de la Sal (Cabanes). Estudi de la flora i fauna (ictiofauna i avifauna principalment), ecosistema platja, impactes humans (extracció de turba).  
13. Centre d'Informació del Paratge Natural del Desert de les Palmes, La Bartola (Benicàssim). Estudis de la vegetació, fauna i geologia. Tècniques i pràctiques de repoblacions. Col·laboracions amb els vivers forestals.  
14. Centre d'Informació del Paratge Natural del Fondó (Elx-Crevillent). Estudis de fauna i flora. Estudi integral de l'aigua (importància, consum, zones humides, etc.).  
15. Centre d'informació del Parc Natural del Carrascar de la Font Roja, cases de la propietat municipal al Santuari (Alcoi). Estudi de la vegetació, fauna i etnologia (les caves o pous de neu).  
16. Centre d'informació del Parc Natural del Penyal d'Ifac, Aula del Penyal (Calp). Estudi de la vegetació amb el suport d'un viver didàctic. Pràctiques de biologia marina.  
17. Centre d'informació del Parc Natural del Montgó, Casa de Torrecremada (Dénia), Casa de la Cultura (Xàbia). Estudi de la vegetació autòctona i d'etnologia.  
18. Centre d'informació del Paratge Natural de les Salines de Santa Pola, casa forestal de Guardamar del Segura (Guardamar del Segura). Estudi de l'avifauna i de l'activitat salinera.  
19. Centre d'informació del Paratge Natural de les Llacunes de la Mata-Torrevieja, Casa Forestal de la Mata (Torrevieja). Estudi de la flora i fauna i de l'activitat salinera.  
ANNEX III  
Sol·licitud global del centre educatiu per a participar en la modalitat «A» de l'ordre  
Apartat primer  
a) Dades del centre  
Règim: Públic ... [ ] (marqueu amb una X)  
 Privat concertat [ ]  
Nom: ... Codi: ...  
Adreça: ... CP ...  
Localitat: ... Província: ... Tel.: ...  
Nivells d'ensenyament que s'hi imparteixen: ...  
Nombre total d'unitats: ...  
Nombre de professors: ...  
b) Sol·licite  
Centres d'educació ambiental/Centres d'informació dels Espais Naturals Protegits.  
Nombre de grups:  
Nivell:  
Professorat responsable del projecte  
...  
...  
...  
...  
.... d ......... de 1995  
El director del centre com a president del Consell Escolar o titular del centro.  
Apartat segon  
Emplenar aquest apartat 2n per cadascun dels professors/es participants i adjuntar-los a l'apartat primer d'aquesta sol·licitud.  
a) Centre d'educació ambiental o centre d'informació d'espai natural protegit que sol·liciteu: ...  
b) Dades del professor/a:  
Nom: ... Cognoms: ...  
DNI: ... NRP: ...  
Adreça: ... CP: ...  
Localitat: ... Prov.: ... Tel.: ...  
Situació administrativa: ...  
Nivell on imparteix la docència: ...  
àrees o matèries que imparteix: ...  
c) Dades complementàries:  
1. Quins són els motius que us impulsen a participar-hi? ...  
...  
2. Heu col·laborat en activitats d'educació ambiental? SI [ ]; NO [ ]. En cas afirmatiu, valoreu-les ...  
3. Quin temps de coordinació s'estableix al vostre centre en relació amb aquesta convocatòria i com es durà a terme? ...  
4. Cita tipus d'activitats que es pensen realitzar, especialment les relatives al tractament interdisciplinar i les de component actitudinal: ...  
5. Com estan reflectides aquestes activitats en la vostra programació de les activitats docentes i en la programació general anual? ...  
ANNEX IV  
Sol·licitud global del centre per a participar en la modalitat «B» de l'ordre (adjuntar els projectes a aquesta sol·licitud)  
Dades del centre  
Règim: Públic ... [ ] (marqueu amb una X)  
 Privat concertat ... [ ]  
Nom: ... Codi: ...  
Adreça: ... DP: ...  
Localitat: ... Prov.: ... Tel.: ...  
Fax ...  
Nivells d'ensenyament que s'hi imparteixen: ...  
Nombre total d'unitats: ...  
Nombre de professors: ...  
Nom del projecte: ...   
Professorat responsable ...  
..., ... d ... de 1995  
El director com a president del Consell Escolar o titular del centre  
ANNEX V  
1. Dades del centre:  
Règim: Públic ... [ ] (marqueu amb una X)  
 Privat concertat ... [ ]  
Nom: ...  
Adreça: ... CP: ...  
Localitat: ... Prov.: ... Tel.: ...  
Fax ...  
Codi centre: ... CIF: ...  
Nom entitat bancària: ...  
Adreça sucursal: ... Localitat: ...  
Codi sucursal: ... Núm. compte ...  
2. Projecte:  
Modalitat A [ ]; B [ ]  
Nom del projecte: ...  
Professorat responsable: ...   
3. Previsions econòmiques:  
Concepte Quantitat:  
... ...  
... ...  
... ...  
... ...  
Total ... PTA


Còpia Permalink ELI